Strööm in Belize
Von de Strööm in Belize flütt de gröttste Deel na de Karibische See hen af. Blots de Río Machaquilá, de sien Born an de Westsied von de Maya-Bargen hett, flütt na Guatemala un denn över Río de La Pasión un Río Usumacinta na’n Golf von Mexiko. Von de 22.966 km² von Belize bedrippt dat aver blots 36 km². De längste un wichtigste Stroom is de Belize River.

Delen von dat Land sünd von Karst präägt, so dat dat en Reeg Strööm gifft, de versickert un annerwegens wedder vördaag kaamt (to’n Bispeel Snake Creek un Central River). Dat gifft ok en Reeg Höhlen, de dat Water ut’n Karst rutwuschen hett.

Von Noord na Süüd sünd de wichtigsten Strööm Hondo River, New River, Belize River, Sibun River, Manatee River/Bar River, North Stann Creek, South Stann Creek, Monkey River, Deep River, Golden Stream, Rio Grande, Moho River, Temash River un Sarstoon River.

Strööm 

Belize
Geografie